KOMMUNERNES LANDSFORENING	KOMMUNUNALE TJENESTEMÆND 
OG OVERENSKOMSTANSATTE

				17. december 1999

Til MED-Hovedudvalget

Kommunernes Landsforening og Kommunale Tjenestemænd og Overenskomstansatte har udarbejdet vedlagte vejledning om organisering af sikkerheds- og sundhedsarbejdet. 

Vejledningen er affødt af, 	at Kommunernes Landsforening og Kommunale Tjenestemænd og Overenskomstansatte har konstateret, at Forhandlingsorganet i en lang række af de kommuner, der har indgået en lokalaftale, ikke har været tilstrækkelig opmærksom på de krav, bekendtgørelse nr. 739 af 22. september 1997 om virksomhedernes sikkerheds- og sundhedsarbejde stiller til en anden organisering end den traditionelle. 

De centrale parter har en konkret vejledningsforpligtelse i det omfang de måtte blive bekendt med, at aftalerne i utilstrækkelig grad opfylder bekendtgørelsen. Det er imidlertid de lokale parters ansvar, at lokalaftalen er i overensstemmelse med bekendtgørelsen, og det er arbejdsgiveren (den enkelte kommune), der har ansvaret for, at arbejdsmiljøloven overholdes. Ifølge Arbejdstilsynet vil en lokalaftale i princippet være ugyldig, såfremt den ikke opfylder bekendtgørelsens regler.

Kommunernes Landsforening og Kommunale Tjenestemænd og Overenskomstansatte skal derfor opfordre Hovedudvalget til nøje at gennemgå lokalaftalen, og som en checkliste at bruge vejledningen, der indeholder en gennemgang af bekendtgørelsens §§43-45 punkt for punkt. 

I en række tilfælde vil det være nødvendigt, at Hovedudvalget sørger for at der foretages de nødvendige ændringer, evt. ved udarbejdelse af et tillæg til lokalaftalen. Hovedudvalget anmodes i den forbindelse om, at orientere de centrale parter ved at fremsende  kopi af den ændrede lokalaftale.

Vejledningen uddyber og konkretiserer de regler, der gælder i forbindelse med indgåelse af en lokalaftale om medindflydelse og medbestemmelse, hvor parterne er enige om en anden organisering af sikkerheds- og sundhedsarbejdet end den traditionelle.

Vejledningen indeholder endvidere referencer til MED-rammeaftalens bestemmelser, hvor dette er relevant. 

Desuden indeholder vejledningen eksempler hentet fra konkrete lokalaftaler om medindflydelse og medbestemmelse. Det skal understreges, at eksemplerne alene er tænkt som inspiration. Disse kan ikke automatisk overføres til andre kommuner, da det er de lokale forudsætninger for arbejdsmiljøindsatsen, der vil definere lokalaftalens indhold.

./.	Der vedlægges 15 eksemplarer af vejledningen til brug for Hovedudvalgets medlemmer. 

	Evt. spørgsmål vedrørende vejledningen kan rettes til Kommunernes Landsforening v/ Nanna Kolze, tlf. 33703818, e:mail nsk@kl.dk eller til Kommunale Tjenestemænd og Overenskomstansatte v/ Allan Hauge Nielsen, tlf. 33119700-205, e:mail ahn@kto.dk .

Vejledningen vil desuden være tilgængelig på såvel Kommunernes Landsforenings hjemmeside (www.kl.dk/arbejdsmiljø under overskriften medindflydelse og medbestemmelse ) som Kommunale Tjenestemænd og Overenskomstansattes hjemmeside (www.kto.dk). 

Yderligere eksemplarer kan rekvireres i KL v/ Jens Ole Riis, tlf. 33703809, e:mail jor@kl.dk eller i KTO/ v Jeanette Jensen, tlf. 33119700-303 eller e:mail jj@kto.dk. Vejledningen er gratis, men der vil blive opkrævet 25 kr. i administrationsgebyr plus porto pr. forsendelse.

Med venlig hilsen

Lilian Friis			Allan Hauge Nielsen
Kommunernes Landsforening	Kommunale Tjenestemænd 
og Overenskomstansatte